ئەشکەوتی قزقاپان

ئەشکەوتی قزقاپان ئەشکەوتێکە لە ھاوینەھەواری چەمی ڕێزان لە پارێزگای سلێمانیدا. ئەشکەوتەکە، بە بەرزاییی ١٠ مەتر، لەنێو شاخێکدا ھەڵکەندراوە و کۆمەڵێک نەخشی مادەکان لەسەر دیوارەکانی داتاشراون. لە سەنتەری شاری سلێمانییەوە نزیکی ٥٠ کیلۆمەتر دوورە، و نزیکی گوندی زەرزییە. ئەشکەوتەکە دەرگایەکی بچووکی ھەیە بۆ چوونەژوورەوە کە لە باڵای مرۆڤ نزمترە. لەنێو ژوورەکەدا، سێ گۆڕی بچووک ھەن بە بەرزیی مەترێک کە کۆمەڵێک ئاسەواری مێژوویییان تێدا بوو، بەڵام لەدوای ڕاپەڕینی ١٩٩١ تاڵان کران. سەرچاوەکان ماڵپەڕی وەزارەتی شارەوانی و گەشت و گوزار PUK میدیا دەروازەی ئێران دەروازەی عێراق